《和胡经仲中秋》
宋代·吴芾

平生恶晻昧，虚空光陆离。
心与此月同，不容一毫疵。
恨月有圆缺，不得常清奇。
每欲语天公，仍斫此桂枝。
青冥去无路，思虑空劳疲。
明知此意苦，殷勤长我随。
去年西湖上，烂醉吟悲辞。
今年巧相觅，似欲叙离思。
西风为披拂，浮云无蔽专亏。
坐开百壶酒，与月论襟期。
永结无情欢，谢此世上儿。
吾友胡夫子，豪荡笑墨厘。
拟借月颜色，为君鉴薄帷。
告之且痛饮，行乐当及时。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。